Istihara-namaz

Istihara-namaz je posebna vrsta namaza koju muslimani obavljaju prilikom dvojbe oko donošenja odluke, psihičke zbunjenosti i rastrojenosti, te kakve brige.Pitanje o istihara-namazu , rijaset.ba

 Potvrda 
U skladu sa Muhammedovim riječima: "Ako je neko od vas zabrinut o odluci koju treba da donese, neka klanja dva rekijata nafile (dobrovoljnog) namaza...", potvrđuje se postojanje ovog namaza. Autentičnost ovih riječi koje prenosi Džabir ibn Abdullah, bilježe Buharija, Tirmizi, Nesai, Ebu-Davud, Ibn-Madže i drugi prenosioci.

Ovaj namaz spada u grupu nafila-namaza (dobrovoljnih), što znači da nije obavezan.

 Vrijeme obavljanja 
Ovaj namaz može se obaviti u bilo koje vrijeme, osim u vremenima kad je zabranjeno klanjati.

(Za više informacija o vremenima u kojima je zabranjeno klanjati pogledajte članke o dnevnim farz-namazima.)

 Način obavljanja Istihara-namaza 
Istihara-namaz je namaz od dva rekata. Obavlja se na isti način kao i sabahski sunnet, te nakon završetka sjedenja, a prije selama, uči se dova, kojom vjernici traže od Allaha pomoć u vezi sa svojim problemom. Ova dova može se učiti i nakon predaje selama.

 Dova 
Transkripcija dove koja se uči u istihara-namazu s arapskog:
Allahumma inni astakheeruka bi 'ilmika wa astaqdiruka bi qudratika wa as’aluka min fadlika al-azīm, fa innaka taqdiru wa laa aqdir, wa ta'lamu wa laa a'lam, wa anta 'allaam al-ghuyoob. Allaahumma fa in kunta ta'lamu haadhal amra (navesti ime stvari) khayran li fi 'aajil amri wa aajilihi (ili: fi deeni wa ma'aashi wa 'aaqibati amri) faqdirhu li wa yassirhu li thumma baarik li fihi. Allaahumma wa in kunta ta'lamu annahu sharrun li fi deeni wa ma'aashi wa 'aaqibati amri (ili: fi 'aajili amri wa aajilihi) fasrifni 'anhu [wasrafhu 'anni] waqdur li al-khayr haythu kaana thumma radini bihi)

Prilagođeno bosanskom jeziku i lakšem izgovoru:
Allāhumme innī estehiruke bi 'ilmike ve estakdiruke bi kudretike ve es'eluke min fadlikel-'azīmi, fe inneke takdiru ve lā akdiru, ve tā'lemu ve lā ā'lemu, ve ente 'allāmul-gujūbi. Allāhumme fe in kunte tā'lemu enne hāzel emre (navesti ime stvari) hajren li fī dīni ve me'āši ve 'akībeti emri, fakdirhu li ve jessirhu li summe bārik li fīhi, fe in kunte tā'lemu enne hāzel emre šerrun li fī dīni ve me'āši ve 'akībeti emri, fasrifnī 'anni vasrifnī 'anhū vakdir lijel hajre hajsu kāne, summe radīnī bīhi. Kalellāhu te'āla: "Ve šavirhum fil emri, fe izā 'azemte fe tevekkel 'alellāh.

Prijevod na bosanski:
O, Allahu, ja tražim Tvoju uputu (u odabiru) Tvojim znanjem i i tražim mogućnost izbora Tvojom snagom, i molim Te za Tvoju dobrotu. Ti imaš moć, a ja nemam. I Ti znaš, a ja ne znam. Ti si Onaj koji zna skriveno. O, Allahu, ako je u Tvom znanju ova stvar (navesti koja je) dobra za mene i na dunjaluku i na ahiretu (ili: moju vjeru, moj život i moje poslove) onda mi je propiši, olakšaj mi je i podaj mi bereket u njoj. A ako je u Tvom znanju ona loša po mene i moju vjeru, moj život i moje poslove (ili: za mene na dunjaluku i ahiretu) onda me odalji od nje (i nju od mene) i podaj mi dobro gdje god se to nalazilo i zadovolji me time.

Umjesto podebljanog dijela teksta muslimani ukratko opišu svoj problem prilikom izgovora ove dove.

Također se može učiti i ova dova:
La ilāhe illallāhul-halīmul-kerīm. Subhanallāhi rabbil-'aršil-'azīm. Elhamdu lillāhi rabbil-'ālemīn. Es'eluke mudžibāti rahmetike ve 'azāime magfiretike vel ganimete min kulli birrin vesselāmete min kulli ismin. Lā ted'ā lije zenben illā gafertehu ve lā hemmen illā ferredžtehu ve lā hadždžeten leke fīhā ridan ve lije fīhā salāhun illā kadajtehā jā erhāmerrāhimīn!

 Reference 

 Vanjski linkovi 
Istihara-namaz
Primjer zloupotrebe Istihara-namaza 

Kategorija:Namaz